Ջորջ Քենեդի

Ջորջ Հերիս Քենեդի Կրտսեր (անգլ.՝ George Harris Kennedy, Jr., փետրվարի 18, 1925(1925-02-18)[…], Նյու Յորք, Նյու Յորք - փետրվարի 28, 2016(2016-02-28)[…], Միդլթոն (Այդահո), Քանյոն շրջան, Այդահո, ԱՄՆ), ամերիկացի դերասան, որը խաղացել է ավելի քան երկու հարյուր ֆիլմերում և հեռուստատեսությունում։ Արժանացել է Օսկարի մրցանակի որպես երկրորդ պլանի լավագույն դերասան Սառնարյուն Լյուկը ֆիլմում խաղացած Դրագլայնի դերի համար։


== Վաղ տարիները ==
Քենեդին ծնվել է Նյու Յորք քաղաքում, շոու բիզնեսի ներկայացուցիչների ընտանիքում։ Նրա հայրը՝ Ջորջ Հերիս Քենեդին, երաժիշտ էր և նվագախմբի ղեկավար։ Մահացել է այն ժամանակ, երբ Քենեդին 4 տարեկան էր։ Նրան մեծացրել է մայրը՝ Հելենը։ Նա բալերինա էր։ Քենեդիի պապը եղել է գերմանացի էմիգրանտ՝ իռլանդական ու անգլիական ծագումով։
Քենեդին սկսել է իր թատերական ներկայացումները արդեն 2 տարեկանում։ Ապա զբաղվում է ռադիոյով։ Երկրորդ համաշխարհային պատերազմի ժամանակ նա մի կողմ է դնում շոու բիզնեսը և ծառայում է Միացյալ նահանգների բանակում 16 տարի։ Որոշ ժամանակ աշխատում է Զինված Ուժերի ռադիոյում։ Ակտիվ մասնակցություն է ունեցել Բանակի Տեղեկատվական Ընկերության ստեղծման մեջ։


== Կարիերան ==

Քենեդինն դարձել էր անգլ.՝ The Phil Silvers Show հեռուստասերալի տեխնիկական խորհրդատու։ Նրա կարիերան Ֆիլմերի բնագավառում սկսվել է 1961 թվականին։ Նա նկարահանվել է մի շարք Հոլիվուդյան ֆիլմերում՝ Շարադ (1963), Մահացու վերնաշապիկ (1964), Լռություն…Լռություն, Անուշ Շառլոտա (1964), Ֆենիքսի թռիչքը (1965), Վտանգի մեջ (1965)։
Նա հանդիսանում է բազմաթիվ հեռուստածրագրերի հեղինակ, որոնցից են՝ անգլ.՝ The Asphalt Jungle, անգլ.՝ The Andy Griffith Show, անգլ.՝ Peter Gunn, անգլ.՝ Bonanza, անգլ.՝ Maverick, անգլ.՝ McHale's Navy և անգլ.՝ Gunsmoke։
1963 թվականին Քենեդին խաղացել է Ջորջ Սփենգլերի դերը անգլ.՝ Perry Mason դրվագում։
Ապա նա ստացավ դերը, որի համար արժանացավ Օսկարի մրցանակի։ Դա Դրագլինի դերն էր Cool Hand Luke (1967) ֆիլմում։
1970 թվականին Քենեդին հայտնվում է Օսկարի արժանացած Օդանավակայան ֆիլմում, որտեղ խաղում է Ջո Փեթրոնի դերը։1978 նա նկարահանվում է Ագաթա Քրիստիի «Մահը Նեղոսի վրա» ֆիլմում։
1984 թվականին Քենեդին նկարահանվել է Bo Derek ֆիլմում։ 

Խաղացել է նաև երկրորդական դերեր անգլ.՝ Savage Dawn, անգլ.՝ The Delta Force և անգլ.՝ Creepshow 2 ֆիլմերում։
Հեռուստատեսությունով Քենեդին խաղացել է Կարտեր Մակկեյի դերը CBS-ում, որը դուրս է եկել 1988-1991 թվականների։ 1990-ականներին նա հեռուստատեսությամբ գովազդել է անգլ.՝ Breathasure-ի հաբեր՝ հետևյալ կարգախոսով. «Ես երբեք ոչ մի տեղ չեմ գնում առանց իմ  անգլ.՝ Breathasure-ի»։
1998 թվականին նա ձայնագրեց անգլ.՝ Brick Bazooka-ի դերը «Փոքրիկ զինվորները» ֆիլմի համար։ Ապա նա նկարահանեց մի քանի անկախ ֆիլմեր, նախքան 2003 թվականին հեռուստատեսություն վերադառնալը։ Խաղացել է հայտնի Վիկտոր Նյումենի կենսաբանական հոր՝ Ալբերտ Միլերի դերը։ 2005 թվականին Քենեդին «Մտեք առանց թխկացնելու» փոքրիկ ֆիլմում խաղաց էպիզոդային դեր։


== Պարգևատրումներ ==
Քենեդին անգլ.՝ Hollywood Walk of Fame-ում ստացել է աստղ ֆիլմերում մասնակցություն ունելու համար։


== Կարիերան գրականության ասպարեզում ==
Քենեդին գրել է 3 գիրք։ 1983 նա գրել պատմություն սպանության մասին (Murder On Location), որը նախատեսել էր ֆիլմ նկարահանելու համար։ Երկրորդ վեպը «Սպանություն բարձրության վրա»-ն է, որը լույս է տեսել 1984 թվականին։ 2011 թվականին նա գրում է իր ինքնակենսագրությունը՝ «Վստահիր ինձ»։


== Անձնական կյանքը ==
Վերջին տարինեին Քենեդին ապրել է Այդահո նահանքի հարավում գտնվող Իգլ քաղաքում։ Նա ամուսնացած է եղել Ջոան Մակարտնիի հետ։ Ունեն մի աղջիկ՝ Շոնան և մեկ թոռնիկ՝ Տեյլորը։
Քենեդին և Ջեյմս Ստյուարդը եղել են լավ ընկերներ։ 
Քենեդին համարվում է լիցենզավորված օդաչու, և տիրապետում է անգլ.՝ Cessna 210-ի և անգլ.՝ Beechcraft Bonanza-ի։


== Ֆիլմադարան ==


== Դերերը հեռուսատատեսությունում ==


== Ծանոթագրություններ ==


== Արտաքին հղումներ ==